ได้รับเชิญจากทางร้านและวงใน ไปชิมอาหารที่ร้าน ขอขอบคุณทางร้านและทางวงในมา ณ ที่นี้ค่ะ

ร้านอยู่ริมถนนทองหล่อใกล้ซอย5 อยู่ฝั่งตรงข้ามTops marketplace พอดีค่ะ ที่จอดรถมีเฉพาะ Valet parkingเท่านั้น ตัวร้านตกแต่งด้วยโต๊ะ เก้าอี้ไม้ โซฟาบุหนังนั่งสบาย มีที่นั่งติดเคาน์เตอร์หันหน้าเข้าหาครัวเปิดที่ชั้นล่าง ส่วนชั้นบนเป็นบาร์เครื่องดื่มและที่นั่งค่อนข้างสงบกว่าชั้นล่าง ไฟในร้านออกแนวอบอุ่นไม่สว่างจนเกินไป แม้อาหารจะเป็นแนว fine dining แต่ก็ให้ความรู้สึกผ่อนคลายไม่เป็นทางการดี มีฟรีwifi

อาหารของที่นี่ถูกสร้างสรรค์โดยเชฟ Riley Sanders ที่ผ่านประสบการณ์การทำงานในร้านอาหารระดับมิชลินมาแล้ว แนวอาหารเชฟให้นิยามว่าเป็น Contemporary Bangkok Cuisine เน้นวัตถุดิบในประเทศโดยเชฟไปเดินเลือกวัตถุดิบในตลาดเองทุกวัน แต่ใช้cooking technic ที่ทันสมัยพิถีพิถัน จัดแต่งจานสวยงามตามแบบสมัยนิยมยุคนี้ ที่จานจะดูใหญ่ แต่มีอาหารจัดวางมาน้อยนิดแต่ตกแต่งประณีต ค่อยๆทำทีละจาน ดังนั้นอาหารจะค่อนข้างช้า อยากเห็นศิลปะบนจานอาหารต้องใจเย็นนิดค่ะ นอกจากอาหารทางร้านยังโดดเด่นในเรื่องเครื่องดื่มเพราะได้บาร์เทนเดอร์ฝีมือดีจากร้าน Rabbit holeมาช่วยครีเอทเครื่องดื่มให้เข้ากันกับอาหารของเชฟด้วย

เมนูอาหารที่เราได้ชิมเป็นเมนูบางส่วนของร้าน เป็นtasting Menu เลยมาในportion ขนาดน้อยกว่าที่เสริฟจริงประมาณ1/4-1/2ของจานปกตินะคะ ไม่ต้องตกใจถ้าดูจากรูปจะดูปริมาณน้อยมาก มาเริ่มชิมกันเลยค่ะ

Welcome Drink_ปกติที่ร้านจะเสริฟ G&T fruit shrubที่เป็น Gintonicแบบมีแอลกอฮอล์ แต่วันนี้เลือกแบบไม่มีแอลกอฮอล์มาให้ เป็น Preserved Mangosteen ที่ดองมังคุดด้วยน้ำส้มสายชู นำมาบดละเอียด ปาดด้านนอกของแก้วให้สีสวย เวลาจิบเครื่องดื่มได้รสเปรี้ยวหวาน หอมมังคุด ผสมกับGinger ale มีความซ่าสดชื่นดีค่ะ

Complimentary_Purple Jam flatbread เป็นขนมปังเรียกน้ำย่อยที่ทำสดใหม่ทุกวัน ใช้แป้งขนมปังผสมมันม่วง ย่างมีรอยไหม้เล็กน้อย เนื้อนุ่มหวาน ทานกับspread ที่ทำจากมันหมู ผสมกับกระเทียม ผักชี ต้นหอม สมุนไพรหลายชนิด งาขาวและโรยด้วยหมูหยอง ตัวหมูหยองจะไม่เหมือนที่เราคุ้นเคย หมูหยองของเชฟจัะเป็นแบบกรอบๆแผ่นบางป่นคล้ายbacon bits 

Raw Phuket cobia&sour tangerine beet,Szechuan pepper_ปลาช่อนทะเลภูเก็ตเสริฟแบบSashimi ซอสส้ม Beet purée แบบเย็น มีชิ้นบีทฝานบาง โรยด้วยพริกเสฉวน เนื้อปลาสดนุ่ม ชอบบีทพิวเร เสริฟมาแบบเย็นไม่มีกลิ่นบีทเลย ซอสรสออกหวานสีเข้ม โรยด้วยน้ำมันสับปะรดสีเหลืองสวย อร่อยใช้ได้

Market vegetables with Chili shaved iced_ผักหลากหลายชนิด กับน้ำแข็งไสรสพริก ทานรวมกันให้รสที่complexมาก เหล่านักชิมวงในยังถกเถียงกันว่าคล้ายยำหรือน้ำพริกกันแน่ แต่เชฟก็บอกว่าได้ทั้งสลัดและน้ำพริกนั่นแหละ ส่วนตัวชอบจานนี้สดชื่นและเดายากดี

Grilled squid filled with Cha-om_ปลาหมึกย่างมานุ่มมาก มีซอสเสาวรสและชะอมทอดกรอบ ซอสหวานนำ ถ้าเปรี้ยวเผ็ดกว่านี้จะชอบเลย

Shrimp noodles & shrimp head Sauce_เส้นก๋วยเตี๋ยวทำจากแป้งข้าวเหนียว นำเสนอแบบเส้นพาสต้า เส้นหนึบๆ กลิ่นหัวกุ้งของซอสหอมมาก รสไม่จัด เชฟได้แรงบันดาลใจจากผัดไทยกุ้ง 

wild mushroom & duck Yolk,brassicas,Thai truffle_เห็ดรวมย่างปรุงรสออกเค็มไปหน่อย มีSous Vide Egg 60 C นาน3ชม ไข่แดงสุกแบบเหนียวกว่ายางมะตูมนิดนึง คลุกเคล้าให้ทั่วแล้วทานพร้อมกัน เห็ดเผาะคือThai truffle แต่รสสัมผัสกับกลิ่นเห็ดเผาะไม่ชัดมาก 

Meklong catfish,caramelized tamarind_ปลาดุกแม่กลองย่างกับซอสมะขาม เสริฟพร้อมองุ่น มะอึก กะทิและherb purée สีเขียว ได้แรงบันดาลใจจากปลาไหลญี่ปุ่น เป็นจานเด่นของร้าน สวยงามมาก ปลาดุกเนื้อนุ่ม หนังไม่กรอบเพราะวางอยู่บนซอส ซอสมะขามรสหวานอมเปรี้ยว ทานกับองุ่นเข้ากัน แต่กับมะอึก เราว่ามันแปลกไม่ค่อยเข้ากัน

Pigeon & Roasted watermelon,wild pepper leaf_นกพิราบฝรั่งเศส ส่วนอกนำมากงฟีต์และย่างให้ความสุกแบบmedium rare ส่วนขานำไปทอดสุก เสริฟพร้อมใบชะพลูผัด ซอสใบชะพลูและแตงโม เนื้ออกนุ่มหวานอร่อยหนังหนาหน่อยแต่ไม่คาว ส่วนขาปรุงรสออกเค็มทอดมากรอบนอกนุ่มในอร่อย ซอสใบชะพลูก็หอมมาก ส่วนแตงโมย่างเราไม่ค่อยชอบ เราว่าแบบสดจะอร่อยกว่าค่ะ 

Bone-in Thai Wagyu short rib,Grilled peppercorn&pandan_เนื้อติดซี่โครง ย่างแบบrare เนื้อนุ่มชุ่มฉ่ำ ไขมันค่อนข้างเยอะ spice rub ออกหวานหอมกลิ่นใบเตยมาก อร่อยค่ะ จานนี้พิเศษด้วยมีเสริฟต่อวันไม่เยอะ แนะนำให้สั่งจองล่วงหน้าค่ะ

Lamb beck& blood Clam_สำหรับคนไม่ทานเนื้อวัว เชฟจัดเนื้อแกะให้ค่ะ แต่จานเนื้อแกะของเชฟไม่ธรรมดา คัดเฉพาะส่วนคอ นุ่มฉ่ำมาก เสริฟพร้อมหอยแครงลวก สะตอ บ๊วยpurée และสะตออิมัลชั่น ฟังส่วนประกอบเดารสชาติไม่ออก จัดจานมาสวยงามมาก สะตอกลิ่นชัดแต่ไม่เหม็นเขียวเลย อิมัลชั่นได้รสสะตอแต่ไม่ขม ทานรวมกันแล้วก็แปลกแตกต่างจากจานแกะที่เคยทานมาทั้งหมดทีเดียว

ระหว่างทานอาหารเสริฟทั้งไวน์ขาวและไวน์แดง แบบdryไม่หวาน ดื่มกับอาหารรสเข้มเข้ากันดีมากใครไม่ดื่มแอลกอฮอล์ ก็จัดMocktail มาเสริมให้

ของหวาน

Roasted chestnut cake,bael&tangerine_เค้กเกาลัดชิ้นเล็ก อบสดใหม่ทุกวันในเตาขนมครก เสริฟพร้อมครีมมะตูมและเมอแรงก์ส้ม เค้กนุ่มไม่แห้ง ครีมหอมหวานน้อย ได้ความหวานจากเมอแรงก์และรสสัมผัสกรอบๆ ไม่หวานเกิน อร่อยค่ะ

melon shaved ice&Fruit jellies_น้ำแข็งไสรสเมล่อนกับวุ้นเจลาตินชิ้นเล็กๆรสมะพร้าว มะม่วง เงาะและมังคุด เบาๆสดชื่นดี 

โดยรวมให้3.5ดาวค่ะ รสชาติอาหารสำหรับเรา 3 ดาวอาจจะยังผสมผสานไม่ลงตัวและยังไม่ถูกใจเราเท่าไหร่ แต่ให้4ดาวกับความตั้งใจสร้างสรรค์เมนู และ5ดาวกับcooking technic เชฟเก่งในการดึงกลิ่นที่เป็นเอกลักษณ์ของวัตถุดิบสมุนไพรไทย ตัดลดทอนกลิ่นและรสไม่พึงประสงค์เช่นสะตอได้ดีมาก จัดจานได้สวยงามทันสมัย พนักงานบริการดีมาก อธิบายเมนูอาหารได้ดีด้วย ราคาอาหารสูงแบบfine diningตามโรงแรมหรูบวกsc10%และvat 7%ด้วยนะคะ

เหมาะสำหรับนักชิมที่ชอบลองอะไรใหม่ๆ เปิดประสบการณ์กับอาหารแนวทันสมัยค่ะ ไม่เน้นทานหนักจนอิ่ม เหมาะกับการสังสรรค์ เครื่องดื่มดีงาม 

ร้านหยุดทุกวันจันทร์ แนะนำโทรจองล่วงหน้าทั้งที่นั่งและเมนูเนื้อWagyu ค่ะ พนักงานแจ้งว่าวันธรรมดาลูกค้าแน่นกว่าเสาร์อาทิตย์ ใครคิดจะwalk inอาจพลาดทั้งที่นั่งและบางเมนูค่ะ